钦定古今图书集成/明伦汇编/氏族典/第558卷 > 司马腾
## 钦定古今图书集成/明伦汇编/氏族典/第558卷 > 司马腾

按《晋书高密文献王泰传》：“泰子新蔡武哀王腾，字元
迈，少拜穴，从仆射，封东嬴公，历南阳、魏郡太守，所在
称职。永嘉初，以迎驾之勋，改封新蔡王。张泓故将李
丰等攻邺，腾不能守，率轻骑而走，为丰所害。四子：虞、
矫、绍、确。虞有勇力。腾之被害，虞逐丰，丰投水而死。是
日，虞及绍矫又为馀党所害，庶子确立。”